ການພົວພັນຫວຽດນາມ-ຍີ່ປຸ່ນນັບມື້ນັບກ້າວເຂົ້າສູ່ລວງເລິກ,ມີປະສິດທິຜົນ
ທ່ານ ຫງວຽນຊວນຟຸກ ແລະ ທ່ານ ເອກອັກຄະລັດຖະທູດຍີ່ປຸ່ນ ປະຈຳ ຫວຽດນາມ
Ryotaro Sugi.(ພາບ: VGP)
ຕອນບ່າຍວັນທີ 20/9, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານ Ryotaro Sugi, ເອກອັກຄະລັດຖະທູດຍີ່ປຸ່ນ ປະຈຳ ຫວຽດນາມ. ທ່ານ ຫງວຽນຊວນຟຸກ ໃຫ້ຮູ້ວ່າ: ລັດຖະບານ ແລະ ປະຊາຊົນ ຫວຽດນາມ ຕີລາຄາສູງບັນດາການປະກອບສ່ວນຂອງ ທ່ານເອກອັກຄະລັດຖະທູດ Ryotaro Sugi ໂດຍຜ່ານເອົາບັນດາການເຄື່ອນໄຫວທີ່ເຕັ້ມໄປດ້ວຍຄວາມໝາຍ, ພິເສດແມ່ນໃນບັນດາຂົງເຂດວັດທະນະທຳ, ສິລະປະ, ພົວພັນແລກປ່ຽນປະຊາຊົນ, ເຄື່ອນໄຫວມະນຸດສະທຳໃນຕະຫຼອດ 30 ປີຜ່ານມາ. ທ່ານນາຍົກລັດຖະມົນຕີ ເຊື່ອໝັ້ນໃນໄລຍະຈະມາເຖິງ, ທ່ານ Ryotaro Sugi ຈະສືບຕໍ່ມີຂໍ້ລິເລີ່ມ, ການເຄື່ອນໄຫວແທດຈິງຫຼາຍຢ່າງເພື່ອມຸ່ງໄປເຖິງການສະເຫຼີມສະຫຼອງ 45 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ຍີ່ປຸ່ນ ໃນປີ 2018.
ສ່ວນທ່ານ Ryotaro Sugi ຢືນຢັນວ່າຈະຍາມໃດກໍ່ຈະມານະພະຍາຍາມເພື່ອຊຸກຍູ້ການພົວພັນລະຫວ່າງ ຍີ່ປຸ່ນ ແລະ ຫວຽດນາມ. ທ່ານເອກອັກຄະລັດຖະທູດ Ryotaro Sugi ຫວັງວ່າໃນວິວັດການພັດທະນາ, ຫວຽດນາມ ສືບຕໍ່ຊຸກຍູ້ການພົວພັນຮ່ວມມືກັບ ຍີ່ປຸ່ນ ໃຫ້ນັບມື້ນັບກ້າວເຂົ້າສູ່ລວງເລິກ, ແທດຈິງ.
(ແຫຼ່ງຄັດຈາກ VOV)